**ОТЧЕТ ЗА ДЕЙНОСТТА   
НА   
НАРОДНО ЧИТАЛИЩЕ „ПРОСВЕТА-1937 г.”  
 с. КУТОВО, общ. ВИДИН ЗА 2021 г.**

1. **Подържане и развитие на материално - техническа база.**

Народно читалище „Просвета- 1937 г.” е основано на 01.03.1937 г. Читалището няма собствена сграда, а се помещава в сградата на бившето СОУ. Използваната площ от читалището е 154 м2.- четири помещения- Библиотека с информационен център по Програма Глоб@лни библиотеки- България, Репетиционна зала, Център за информационно - административни услуги и Етнографска сбирка. През 2014 г. и 2015 г. е извършен частичен ремонт по Проект към МК „Допълваща субсидия за НЧ”:  
- В библиотеката е поставена нова PVC дограма, външни ролетни щори, PVC врата и помещението е боядисано.

- В Административно-консултантския и информационен център е поставена PVC дограма, нова врата и помещението е боядисано.

- В Репетиционната зала и Етнографската сбирка са поставени PVC врати и помещенията са боядисани.

- Фоайето и стълбището са боядисани. Довършителните ремонтни дейности по проекта са извършени от служителите на читалището и доброволци.

1. **Информационни и административни услуги предлагани от читалището, развитие на библиотечна дейност (въвеждане на нови или разширяване на съществуващи такива; библиотечен фонд, обогатяване на библиотечния фонд, бр. читатели – възраст).**

През трудната 2021 г., изпълнена с много перипетии, заради пандемията Covid-19, Народно читалище „Просвета- 1937 г.” с. Кутово, общ. Видин, адаптира своята дейност към създадената обстановка.

1. **Информационни и административни услуги**

Писане, разпечатване, ксерокопиране и сканиране на документи, обяви на Кметство, местната детска градина и потребители. Помощ при изготвяне на CV, подготовка за интервю за работа, кандидатстване за вакантни длъжности през сайта jobs.bg, поздравителни адреси, обяви, анкети и рекламни брошури за провеждане на мероприятия на читалище и Кметство с. Кутово. Проверка на данъци и такси, сметки за ток, телефон, здравноосигурителен статус. Сканиране на стари семейни снимки и снимки от историята на селото.

1. **Библиотечна дейност**

Чрез съвременната компютърна техника предоставена от Програма "Глоб@лни библиотеки - България", потребителите получават безплатен и свободен достъп до глобалната мрежа и информация. Благодарение на новите услуги, които предлага библиотеката, интересът към нея се повиши.

Библиотечния фонд за 2021 г. е 16 033 библиотечни единици, 50 нови книги- дарение от читатели на библитеката, заетите библиотечни документи за годината са 1778, регистрирани потребители за 2021 г. - 112, от тях до 14 години са 35, посещения за 2021 г. са 1544.

В библиотеката се организират и провеждат следните мероприятия:  
 "Кино в библиотеката"- прожекции на детски филми от <http://dechica.com/> и <http://vbox7.com/> и др. Доклади и сценарий за мероприятия на библиотеката и читалището. Проверка на данъци и такси, сметки за ток, телефон, здравноосигурителен статус. Презентации, ксерокс услуги, обяви, покани за мероприятия. Уроци по народни танци в библиотеката проектирани с помощта на мултимедията, за хора от селото и за самодейци към читалището. За най-малките ни читатели принтираме макети на играчки за изработване от хартия. Помощ при изготвяне на CV, подготовка за интервю за работа, кандидатстване за вакантни длъжности през сайта <http://jobs.bg>. Провеждаме безплатни курсове за работа със смарт устройства „Интернет за всички 55+”. Информация за болници и медицински специалисти. Проверки на здравноосигурителен статус. Информация за заболявания и лекарствени продукти от сайтове в интернет. Предоставяне на информация относно учебния процес- произведения и информация за автори. На ученици се предоставят цели произведения, достъпни онлайн, които библиотеката не притежава, подпомагаме при изготвяне на реферати и презентации за училище. Използване на техниката за събиране и популяризиране на местното културно наследство, дигитализиране на стари семейни снимки, снимки от историята на читалището и местната детска градина. Предоставяне на информация за предстоящи фолклорни фестивали и събори. Публикуване и корекции на обяви на частни лица от селото и града в сайтовете <http://olx.bg/>, <http://www.mobile.bg/> и <http://www.cars.bg/>. Регистрираме профили в социалните мрежи на читатели и им помагаме да се свързват с роднини в страната и чужбина. За подкрепа към читалищната библиотека се обръщаме с писма-молба за дарение на нова литература към български книгоиздателства и всяка година от няколко издателства откликват на нашите писма. Дарената литература е глътка свеж въздух в библиотеката.

Извършваме консултации на потребители и колеги от Област Видин за ползването компютър, интернет, социални мрежи, Skype, електронна поща.

Мероприятията с деца, през учебната година, се провеждат през почивни и празнични дни.

1. **Художествено - творческа дейност: състави/групи/ансамбли/оркестри - брой, вид, постоянни, временни; брой участници в тях, възраст.**

Колективите към читалището са постоянни и вземат участие във всички инициативи и мероприятия на читалището.

* Детска битова група- 20 участници- на възраст от 3 до 15 години.
* Танцов състав за изворен фолклор- 25 участници- на възраст от 20 до 75 години.
* Певческа група за народни песни- 11 участници- на възраст от 35 до 75 години.
* Виктория и Мартина Васкови- певици на народни песни- на 8 и 4 години.

Самодейните групи са постоянни към читалището, съхраняват и предават местния фолклор, бит и култура. Репетициите на самодейците се провеждат вечер, след края на работното време на читалището, през почивни и празнични дни.

**Събития и инициативи, организирани от читалището през 2021 г. (степен на изпълнение на Културния календар на читалището за изтеклата година).**

През 2021 год. дейността на читалището беше организирана съгласно Културния календар и програма за развитие на читалищната дейност през 2021 г. Мероприятията, заложени в План програмата за 2021 г. бяха проведени успешно, някои от инициативите се проведоха онлайн, дистанционно с помощта на ИКТ оборудването в читалището, или на открито, при взети всички мерки за безопасност. През социалните мрежи достигнаха до широк кръг от хора.

**Проведени мероприятия и инициативи на читалището:**

* Ивановден;
* Бабинден 2021 г., под надслов „Моята страхотна баба”. По случай прекрасния български празник "Бабинден", "Ден на родилната помощ", читалището организира баби, майки и внучета от село Кутово да направят снимки за празника, които качихме в албум във Facebook-, изпълнен с много радост и усмивки, наименован "Моята страхотна баба!". Представихме снимки на щастливи баби от село Кутово, с техните любими внучета. Мероприятието бе отразено от местна медия.
* „Работилницата на Баба Марта”.
* Сканиране на снимки от историята на село Кутово и публикуването им във Фейсбук страницата на читалището.
* Благодарение на Видински Фонд "Читалища" и Народно Читалище „Просвета-1937 г.” с. Кутово, зарадвахме ученика Виктор Викторов, с настъпването на Новата година, с дарение компютър и периферия, за да може лесно да се обучава в електронна среда.
* Новогодишната изненада за ученика Виктор Викторов, не свърши до тук. За да е напълно оборудван компютърът му, подарък от Видински Фонд "Читалища" и НЧ „Просвета-1937 г.” с. Кутово, от читалището в село Кутово му закупихме останалата, необходима периферия - камера, слушалки с микрофон и подложка за мишка. С пожелание за успешно завършване на средно образование и късмет в живота!
* Украса за Баба Марта 2021 г. в село Кутово. По инициатива на Секретаря на читалището инж. Татяна Любенова, съвмесно с Кмета на селото, Председателя на читалището- Юлия Цветкова, самодейци и жители, за поредна година украсихме площада на село Кутово и двора на бившето училище. В очакване на пролетта с пожелание за много здраве и една ползотворна година.
* Народно Читалище "Просвета-1937 г." с. Кутово, подкрепи Община Видин в Проект "Подобряване на качеството на атмосферния въздух в Община Видин", като в читалището жители на селото попълниха Анкетна карта, за целите на Проекта.
* Трифон Зарезан 2021 г. село Кутово, общ. Видин. По инициатива на читалището в село Кутово, отбелязахме хубавия български празник Трифон Зарезан. Домакини на мероприятието бяха семейството на Иванка и Борис- самодейци към читалището, нека да са живи и здрави и все така да помагат на селото. С наричания за здраве и берекет, пълни лозя с грозде, руйно вино в бъчвите, да се напълнят градините с плодове и зеленчуци, здрави да са хората, така премина празника. Трифон Зарезан е - нека е берекет! Мероприятието е отразено и от местна медия.
* 148 г. от гибелта на Васил Левски - Апостола на свободата.

„Ако спечеля, печеля за цял народ – ако загубя, губя само мене си.“- Васил Левски По инициатива на Секретаря на Читалището инж. Татяна Любенова, в село Кутово отбелязахме 148 г. от гибелта на Апостола на свободата - Васил Левски! Председателя на Читалището- Юлия Цветкова и самодееца Силаги Тодоров, представиха стихове в памет на Апостола. Подреден бе и литературен кът. Мероприятието е отразено от местна медия.

* Баба Марта, Празник на Читалището и Ден на самодееца 2021 г. На 01 март нашата жива мартеница, самодейките Поли и Гери, облечени в бяла и червена народна носия, раздадоха на кутовчани мартеници, с пожелание за здраве, щастие и късмет. Дори и в ситуация на пандемия отбелязваме празниците в нашето село подобаващо. 1 март е също и Празника на нашето читалище, което през 2021 година чества 84-тата си годишнина. 1-ви март е Денят на самодееца и се бяхме подготвили с изненади за всички самодейци, членове на читалищно Настоятелство и Проверителна комисия. Лично посетихме всеки вкъщи, поднесохме Поздравителни адреси и скромни подаръци. Честитихме Празника на всички тях, които правят празниците на другите и за които най-голямата награда са аплодисментите и радостта в очите на хората.
* Инициатива "Разнос на книги до домовете на читателите".
* Народно Читалище Просвета Кутово, Видински Фонд "Читалища" , Ideas Factory Association / Фабрика за идеи , заедно с Ангели за България [https://angelsforbulgaria.com](https://l.facebook.com/l.php?u=https%3A%2F%2Fangelsforbulgaria.com%2F%3Ffbclid%3DIwAR0SGxI5nMa1oPlOA_JdK4cXKAi9WF05X8WJMEs1WplO8UdCDtoR0Gt8jI8&h=AT1vq8HA9tp57D6FKHZIkZSWqfeRfv2Q3yK8NhHAhD_DqnmQE911cUn7y8MKh3o0_v17ZNP3WLT0vxrwzcdXETG8wwlajm2qxoTHVcHSxuvKT1P9tRVJgwNO4P-Nasbf-gA&__tn__=-UK-R&c%5b0%5d=AT38otSuXHrFMeCtEM0KMQl88D90z_MgmCFkOx9D2nSiB_GGsx257FJtD4mSvKG6xGV4McwEt7uK-nM0m4TfBgSrbA2KlUwNeAl-K3VPyp_d8oLJGcRuE7zHk1mTZUPjp4q0WtY31jtDFi6uo3bMi5YU3edMWRDnn3bYIAyyzQFngIA), със седалище в Лондон, подарихме пакети с храна на ученика Виктор Викторов, който е сирак и живее сам. Пакетите с храна съдържат: захар -2 кг.; сол - 2 кг.; ориз -3 кг.; леща - 3кг.; боб - 2 кг.; макарони -2 бр.; конфитюр( 0,900 кг.) - 2 бр.; пастет - 3 бр.; консерва - 2бр.; олио - 3 л.; брашно - 5 кг.
* Фондация "Подслон за човечеството", Сдружение Видински Фонд "Читалища" и Сдружение "Фабрика за идеи", дариха за читалището в село Кутово „КВАРТАЛЪТ”- настолна образователна игра.
* 3-ти март- Национален Празник на България- Презентация и литературен кът;
* 8-ми март 2021 г.- Ден на жената в село Кутово. Отбелязахме 8-ми март- Международният Ден на Жената, като подарихме цветя на жени от селото, с пожелание да са здрави, щастливи и много обичани.
* Получено дарение на книги от инж. Илко Илиев- ВИК Видин.
* Лазаровден 2021 г. НЧ "Просвета-1937 г." с. Кутово, общ. Видин, проведе обичая "Лазаруване" в двора на бившето училище в село Кутово. Лазарките нарекоха за здраве и благополучие, благословиха труда на работливите кутовчани. За техните песни и игри от читалището подсигурихме лакомства, сурови яйчица и по паричка за здраве. Родителите на момичетата също се бяха подготвили с лакомства. Всяка лазарка получи грамота за участие в празника. След като изпълниха обичая за Лазаровден, момичетата си хвърлиха венчетата от живи цветя по вода.
* По повод ежегодния „Маратон на четенето”, НЧ „Просвета-1937 г.” с. Кутово, общ. Видин, съвместно с ЦДГ „Пролетен цвят” с. Кутово, организирахме „Библиотека на открито” за дечицата от селото. Истински празник на четенето, с много усмивки и забавления. Припомнихме на малките любознайковци „Молбата на книгата” и прочетохме любими приказки, а дечицата ни поздравиха с песни и стихчета.
* НЧ "Просвета-1937 г." с. Кутово, общ. Видин, се включихме в инициативата на Сдружение "Активно общество"- "Спаси едно дърво", като предадохме над 1 тон хартия за рециклиране. От инициативата, село Кутово получи над 60 фиданки- червен дъб, борчета, брези, липи. Младите фиданки бяха засадени, с помощта на Секретар читалище, самодейците към читалището и Кмета на село Кутово, в двора на храм "Св. св. Петър и Павел", училищния двор и на детската площадка в селото. Нашите приятели от Радио Видин отразиха мероприятието.
* Шарен Великден 2021 г. НЧ "Просвета-1937 г." с. Кутово, общ. Видин, за поредна година организира "ШАРЕН ВЕЛИКДЕН" за дечицата на село Кутово.
* Поддръжка на двора на бившето училище в село Кутово. Работа с доброволци.
* Дарение на дрехи и обувки за деца и възрастни за жителите на село Кутово, които имат нужда. Доволни майки, се възползваха от дарението на дрехи за деца и възрастни.
* Подготовка за тържество по случай Деня на славянската писменост и култура-24 май, Ден на Светите братя Кирил и Методий. Предверието на бившето училище в село Кутово, където се помещава читалището и местната детска градина бе подготвено, почистено и украсено за тържеството, за да е чисто и приветливо.
* По случай 24-ти май- Ден на славянската писменост и култура, НЧ "Просвета-1937 г." с. Кутово, общ. Видин, организира тържество в предверието на бившето училище в селото, което носеше името "Св. св. Кирил и Методий". Ученичката Емануела Емилова, Секретаря на читалището- Таня Любенова и Председател НЧ- Юлия Цветкова, откриха тържеството с приветствено слово, стихове и откъс от книга за значението на езика за всеки народ. Деца и родители поднесоха цветя и почетоха паметта и завета на Светите братя Кирил и Методий!
* Денят на Ботев и на загиналите за свободата и независимостта на България.   
  НЧ „Просвета-1937 г.” с. Кутово, общ. Видин отбеляза Денят на Ботев и на загиналите за свободата и независимостта на България, с мероприятие във фоайето на читалището, съобразено с противоепидемичните мерки. В читалището бе подреден и кът с литература.
* Ден на детето 2021 г. НЧ "Просвета-1937 г.", с. Кутово, общ. Видин организира празник за малките дечица, по случай Ден на детето 2021 г. Много забавни игри, състезания за децата и техните родители, лакомства, усмивки и най-важното щастливи дечица.
* Обаботка на дарени книги за библиотеката, с помощта на доброволци, студенти към РУ „Ангел Кънчев” Филиал гр. Видин.
* БАН с филм за кулинарията в село Кутово. НЧ "Просвета-1937 г." с. Кутово, общ. Видин посрещна Мария Котева от БАН, в дома на семейство Цветанка и Стефан Йончеви. Г-жа Котева засне филм за кулинарията в село Кутово. На живо бяха приготвени ястия, традиционни за село Кутово, които са се запазили и до днес. Читалището е включено в Интерактивна кулинарна карта на българската езикова територия. https://ibl.bas.bg/kulinar/kutovo.html
* „Самодейци към Читалището в село Кутово посетиха театралната постановка "Ирония на съдбата", по покана на Драматичен театър "Вида" гр. Видин.
* Курбан за здраве, по повод Петровден Празник на село Кутово организиран от НЧ „Просвета-1937 г.” С празнична литургия и Курбан за здраве почетохме Петровден - Празника на село Кутово. Самодейци, жители и дарители допринесоха за празничната трапеза, която бе отрупана с най-различни, домашно приготвени гозби и сладкиши. Отец Владимир Петров отслужи празнична литургия, освети курбана, нарече за здраве и благоденствие на всички присъстващи и на всички жители на село Кутово. Осветено бе и знамето на самодейния колектив към читалището. На Празника семейството на Иванка и Борис- самодейци към читалището, дариха на храма икона на "Св. Св. Петър и Павел". За доброто настроение на всички кутовчани и гости се погрижи Духов оркестър "Златорожие".
* Постановка "Дядовата ръкавичка" в читалище село Кутово. Феерия от детски усмивки тази вечер в НЧ "Просвета-1937 г." с. Кутово! По покана на читалището в село Кутово, Държавен куклен театър - Видин представи пред малките дечица от селото и съседни населени места, постановката "Дядовата ръкавичка". Тези невероятни мигове на радост и детски смях си заслужават старанието на читалището да организира изненади за населението.
* Хоротека под звездите- на площада в село Кутово.
* „Петровден” 2021 г. Празник на село Кутово.
* „ИНТЕРНЕТ ЗА ВСИЧКИ 55+” Читалището бе одобрено и включено в Инициативата на А1 и Асоциация Съвременни читалища-"Интернет за всички 55+".

15 лица над 55 години да станаха част от тази иницитатива, като се включиха в обучението за придобиване на дигитални умения - как да си служат по-добре със смартфони и таблети. На участниците в инициативата бяха издадени сертификати за преминато обучение, същите имаха възможност да участват в томбола с награди от А1.

* „Болница за книги”- мероприятие с деца, доброволци за подлепване на захабени книги и поставяне на паднали сигнатурни кръгчета.
* "Опознай Родината, за да я обикнеш!" Екскурзия за 45 жители на село Кутово- деца и възрастни. Беше посетена пещерата „Леденика”, Къщата на Баба Илийца- село Челопек, гр. Враца, „Сините езера” гр. Монтана.
* Писателя Никола Десев дари книгата си "1002 приказки, притчи, легенди и истински истории" на читалищната библиотека в село Кутово.
* Подготовка за шофьорски изпити в читалището, потребители решават на листовки в [avtoizpit.com](https://l.facebook.com/l.php?u=http%3A%2F%2Favtoizpit.com%2F%3Ffbclid%3DIwAR3N7PbC2XZkbE0_5vVkzKRiswYRcg_GC941v8XRapit2pqy9pI4mQjGcPE&h=AT3nyL2X3_S5RE_e0A6malRTAcgVMqa8Gha7HAMJR1ienSD3LxaGjzcQiwkz2lUJvHW9UtHKt4hCI_0pXKSp1XLzp31_S_NFzRp_sa5zwxTMPvG3tqyl7CRfJfQFvpiuFXM&__tn__=-UK-R&c%5b0%5d=AT3PBYc9l0W_9bklCJqXX4ZDW4FsKIjME_VUMjeinwTmzkSoSyuyNPYMXFGwldq7RKbAEEtwmbf7hzD7d4MRii9Z0geCR4Zj3wMtLWF_mwOOI-EB7ActMSew17PA2Id4bEuoy2S6Vrb-C6CYhCmCFGEtJA);
* Празнуване на рожденни дни на самодейците към читалището.
* Поддръжка на двора на бившето училище в село Кутово- прекопаване на градинките, поливане на цветя, третиране с препарат против плевели- работа с доброволци.
* 1 ноември- Ден на народните будители- литературен кът.
* По време на пандемичната обстановка, любимо развлечение за кутовчани е четенето на книги. Секретаря на читалището, разнася пакети с книги, по заявка на читатели.
* Поздравителен адрес по случай 1 октомври Ден на пенсионера.
* 15 октомври- Световен ден на чистите ръце.
* 108 от рождението на Асен Босев литературен кът. Асен Иванов Босев е български автор на детско-юношеска литература.
* Сдружение "Видински Фонд Читалища", ни помогнаха да зарадваме едно детско сърце. Дарихме лаптоп, на ученичка от гр. Видин- Виктория, която ще може да учи пълноценно в периоди на онлайн обучение.
* Ден на християнското семейство- кът в библиотеката.
* Постери с полезни (и забавни) съвети за предотвратяване на разпространението на COVID-19, бяха поставени на видни места в читалище село Кутово.
* Сдружение "Видински фонд читалища", които дариха настолен компютър на читалището. Компютъра бе свързан към периферията, с която читалището разполага.
* Изработване на Коледна украса в Читалището.
* Предоставяне на материали за украса на Коледната къщичка на Площад „Бдинци” гр. Видин.
* Коледни подаръци от читалището за Детската градина в село Кутово.
* В навечерието на Коледно-новогодишните празници, самодейците при НЧ "Просвета-1937 г." с. Кутово, общ. Видин получиха подаръци от Читалището. С пожелание за много здраве, щастие и късмет през Новата 2022 година. Специално подарък получи и най-големия доброволец на село Кутово - Борис Флоров. Подаръци получиха Кмета на селото и членовете на Ръководството на читалището.

На таблото за коледни пожелания всеки написа по нещо, с пожелание то да се сбъдне през Новата година!

Въпреки пандемичната обстановка в страната, НЧ „Просвета-1937 г.” с. Кутово, общ. Видин, успя да реализира много инициативи, мероприятия, в полза на налелението на село Кутово, също така взе участие в инициативи на Община Видин.

Партньори на Народно читалище „Просвета-1937 г.” с. Кутово. общ. Видин са:

* Областна управа Видин
* Община Видин
* РЕКИЦ Видин
* Сдружение „Видински фонд читалища”
* Сдружение “Регионални партньорства за устойчиво развитие - Видин”
* РБ „Михалаки Георгиев” гр. Видин
* Сдружение „Активно общество”
* Кметство село Кутово
* „Дом за стари хора” село Кутово
* Детска градина „Пролетен цвят” село Кутово
* Читалищата от Област Видин

## Читалището членува в Сдружение „Видински фонд читалища" и в „Читалищна мрежа за устойчиво развитие на Област Видин”.

При организирането и провеждането на мероприятия Танцовия състав за изворен фолклор „От извора”, Детска битова група и Певческата група за народни песни, вземат активно участие. Читалището работи с доброволци при организиране и провеждане на мероприятия и ремонтни дейности.

1. **Участие на читалището в инициативи на други организации и институции (участие в събития организирани от Общината; участие на съставите към читалището в регионални и национални събори и фестивали; участие на служителите в обучения и др.).**

* Презентация за онлайн Форум под наслов "Ролята на читалищата за развитието на област Видин- “НЧ "Просвета-1937 г." с. Кутово, общ. Видин взе участие в Конференцията с презентaция на дейността на Читалището през 2020 г., година изпълнена с много предизвикателства и успехи.
* Първа копка- Ремонт Синагога гр. Видин. Самодейките Виктория, Полина и Гергана, при НЧ "Просвета-1937 г." с. Кутово, общ. Видин, взеха участие в мероприятието- Първа копка за ремонт на Синагога гр. Видин.
* Участие в онлайн конкурс „Шарен Великден”, организиран от НЧ „Васил Левски 1932” с. Новоселяне, общ. Бобов дол, обл. Кюстендил. Спечелено 5-то място във Великденски онлайн конкурс за великденска украса "Шарен Великден" 2021 г. село Новоселяне.
* Виктория и Мартина Васкови- най-малките самодейки при НЧ "Просвета-1937 г." с. Кутово, общ. Видин, на участие в "Свети Дух"- Празник на село Покрайна.
* Празник на носията с. Неговановци.
* Участие във Фестивал на изкуствата „Дунавски вълни” 2021 г.
* МФФ „Синия Дунав” гр. Видин
* Фестивал „С Копривщица в сърцето” 2021 г. гр. Копривщица
* Участие в Средновековен фестивал "БъдинЪ" в крепостта Баба Вида.  
  По покана на отдел Туризъм към община Видин, НЧ "Просвета-1937 г." с. Кутово, взе участие в Средновековен фестивал "БъдинЪ" в крепостта Баба Вида;
* „Видински панаир” 2021 г.
* Форум на тема “Културният туризъм - фактор за устойчивото развитие на Видин и региона”.
* В „Зала за изяви” към отдел „Заемна за възрастни” в РБ "Михалаки Георгиев" гр. Видин се проведе присъствена среща с първата група от модул „Предприемачество и лидерство” с лектор Силвия Крумова. Секретаря на читалище с. Кутово изнесе презентация, подготвена за целите на обучението. Модул „Предприемачество и лидерство” е един от трите модула по проект „Обучение за бъдещето”, по време на който общо 210 възрастни от България, Румъния и Гърция ще се сдобият с нови знания и умения от различни сфери.
* Традиционен събор "Света Богородица" с. Ясен 2021 г.
* Турлашки Фолклорен събор „Када кум прасе и ти вречу” Чупрене
* Фолклорен събор „Ружинци 2021 г.” Спечелени награди от събора: Специална награда за Автентична носия, 3 място на Кулинарен конкурс „Най-хубава питка”.
* Участие в надпревара за "Най-хубава украса за Коледа".
* Бъдник 2021 г. Празнични ястия и обредни погачи за Бъдни вечер, приготвени от самодейци към НЧ "Просвета-1937 г." с. Кутово, общ. Видин.
* Участие в Онлайн конкурс „Най-красива коледна украса” НЧ „Васил Левски 1932” с. Новоселяне, общ. Бобов дол, обл. Кюстендил.
* Онлайн конкурс „Най-автентична сурвачка” читалище с. Макариополско.

**Участие на служителите в обучения:**

* Онлайн обучение в платформата ZOOM- Какво трябва да знаем при подаване на документи в Регистъра на ЮНЛЦ?
* Онлайн обучение "Читалищен мениджмънт",
* Онлайн обучение „Счетоводство на НПО”
* Онлайн обучение „Планиране на дейността в читалище”
* Участие в обучения по проект „Дар”- Дигитални алтернативи за развитие-  
   9 обучителни уебинара се проведоха в рамките на една година.
* Онлайн обучение ,,Финансова грамотност в обществените библиотеки"  
  Иновативен модел за неформално образование на възрастни хора 50+, Финансиран по Програма Еразъм+.

Дата: 21.03.2022 г. Председател НЧ:   
с. Кутово /Ю. Цветкова/